b'\n_START_ARTICLE_\nSvetlana Kapanina\n_START_SECTION_\n\xc5\xbdivljenjepis\n_START_PARAGRAPH_\nSvetlana, ki so jo \xc5\xbee od otro\xc5\xa1tva zanimali hitri avtomobili, motorji in letala se je po kon\xc4\x8dani osnovni \xc5\xa1oli vpisala v srednjo zdravstveno \xc5\xa1olo v Celinogradu (danes Astana), in kon\xc4\x8dala smer farmacevtike. Leta 1988 je pri 19 letih je opravila pilotski izpit in za\xc4\x8dela leteti z letalom Suhoj Su-26M3, obenem pa je opravljala slu\xc5\xbebo tehnika v \xc5\xa1portnem letalskem klubu v Kurganu. Leta 1991 je postala letalska in\xc5\xa1truktorica. Istega leta je bila sprejeta v rusko dr\xc5\xbeavno aerobatsko ekipo. Leta 1995 je diplomirala na aeronavti\xc4\x8dno-tehni\xc4\x8dni \xc5\xa1oli v Kalugi.\n_START_SECTION_\nAerobatski dose\xc5\xbeki\n_START_PARAGRAPH_\nV \xc5\xbeenski kategoriji je postala svetovna aerobatska prvakinja v letih 1996, 1998, 2001, 2003, 2005, 2007 in 2011, s \xc4\x8dimer je najuspe\xc5\xa1nej\xc5\xa1a aerobatska pilotka vseh \xc4\x8dasov. Poleg tega je osvojila naslov prvakinje na World Air Games v letih 1997 in 2001._NEWLINE_S pilotoma Mihailom Mamistovom in Olegom Spoljanskijem je leta 2008 osvojila ekipno prvo mesto na 16. evropskem aerobatskem prvenstvu v Hradec Kr\xc3\xa1lov\xc3\xa9 (\xc4\x8ce\xc5\xa1ka). Na tem prvenstvu je Svetlana osvojila skupno \xc4\x8detrto mesto in prvo mesto med \xc5\xbeenskami.'